
[bookmark: _Toc256000000]FORSLAG TIL EUROPA-PARLAMENTETS BESLUTNING
om bankunionen – årsberetning 2025

(2025/2136(INI))
Europa-Parlamentet,
–	der henviser til sin beslutning af 8. maj 2025 om Bankunionen – årsberetning 2024[footnoteRef:2]1, [2: 1 Vedtagne tekster, P10_TA(2025)0105.] 

–	der henviser til Kommissionens opfølgning på Europa-Parlamentets beslutning af 8. maj 2025 om Bankunionen – årsberetning 2024,
–	der henviser til dokumentet fra Den Europæiske Centralbank (ECB) med titlen "Feedback on the European Parliament's resolution on Banking Union – annual report 2024" (Feedback om Europa-Parlamentets beslutning om Bankunionen – årsberetning 2024),
–	der henviser til ECB's årsrapport om tilsynsvirksomhed 2024, som blev offentliggjort den 28. april 2025,
–	der henviser til Den Fælles Afviklingsinstans' (Afviklingsinstansens) årsberetning for 2024, der blev offentliggjort den 26. juni 2025,
–	der henviser til vedtagelsen af direktivet om bekæmpelse af hvidvask af penge[footnoteRef:3]2 og forordningen om bekæmpelse af hvidvask af penge[footnoteRef:4]3 og til oprettelsen af Myndigheden for Bekæmpelse af Hvidvask af Penge (AMLA)[footnoteRef:5]4, [3: 2 Europa-Parlamentets og Rådets direktiv (EU) 2024/1640 af 31. maj 2024 om de mekanismer, som medlemsstaterne skal indføre for at forebygge anvendelse af det finansielle system til hvidvask af penge eller finansiering af terrorisme, om ændring af direktiv (EU) 2019/1937 og om ændring og ophævelse af direktiv (EU) 2015/849 (EUT L, 2024/1640, 19.6.2024, ELI: http://data.europa.eu/eli/dir/2024/1640/oj).]  [4: 3 Europa-Parlamentets og Rådets forordning (EU) 2024/1624 af 31. maj 2024 om forebyggende foranstaltninger mod anvendelse af det finansielle system til hvidvask af penge eller finansiering af terrorisme (EUT L, 2024/1624, 19.6.2024, ELI: http://data.europa.eu/eli/reg/2024/1624/oj).]  [5: 4 Europa-Parlamentets og Rådets forordning (EU) 2024/1620 af 31. maj 2024 om oprettelse af Myndigheden for Bekæmpelse af Hvidvask af Penge og Finansiering af Terrorisme og om ændring af forordning (EU) nr. 1093/2010, (EU) nr. 1094/2010 og (EU) nr. 1095/2010 (EUT L, 2024/1620, 19.6.2024, ELI: http://data.europa.eu/eli/reg/2024/1620/oj).] 

–	der henviser til gennemførelsen af Basel III-standarderne, nemlig til vedtagelsen af ændringerne til kapitalkravsdirektivet[footnoteRef:6]5 og til kapitalkravsforordningen[footnoteRef:7]6, [6: 5 Europa-Parlamentets og Rådets direktiv (EU) 2024/1619 af 31. maj 2024 om ændring af direktiv 2013/36/EU for så vidt angår tilsynsbeføjelser, sanktioner, tredjelandsfilialer og miljømæssige, sociale og ledelsesmæssige risici (EUT L, 2024/1619, 19.6.2024, ELI: http://data.europa.eu/eli/dir/2024/1619/oj).]  [7: 6 Europa-Parlamentets og Rådets forordning (EU) 2024/1623 af 31. maj 2024 om ændring af forordning (EU) nr. 575/2013 for så vidt angår krav vedrørende kreditrisiko, kreditværdijusteringsrisiko, operationel risiko, markedsrisiko og outputgulvet (EUT L, 2024/1623, 19.6.2024, ELI: http://data.europa.eu/eli/reg/2024/1623/oj).] 

–	der henviser til vedtagelsen af Kommissionens delegerede forordning (EU) 2024/2795 af 24. juli 2024 om ændring af Europa-Parlamentets og Rådets forordning (EU) nr. 575/2013 for så vidt angår anvendelsesdatoen for kapitalgrundlagskravene vedrørende markedsrisiko[footnoteRef:8]7, [8: 7 EUT L, 2024/2795, 31.10.2024, ELI: http://data.europa.eu/eli/reg_del/2024/2795/oj.] 

–	der henviser til sin holdning ved førstebehandling af 24. april 2024 om forslag til Europa-Parlamentets og Rådets forordning om ændring af forordning (EU) nr. 806/2014 for så vidt angår foranstaltninger til tidlig indgriben, betingelser for afvikling og finansiering af afviklingsforanstaltninger[footnoteRef:9]8, [9: 8 Vedtagne tekster, P9_TA(2024)0326.] 

–	der henviser til sin holdning ved førstebehandling af 24. april 2024 om forslag til Europa-Parlamentets og Rådets direktiv om ændring af direktiv 2014/59/EU for så vidt angår foranstaltninger til tidlig indgriben, betingelser for afvikling og finansiering af afviklingshandlinger[footnoteRef:10]9, [10: 9 Vedtagne tekster, P9_TA(2024)0327.] 

–	der henviser til sin holdning ved førstebehandling af 24. april 2024 om forslag til Europa-Parlamentets og Rådets direktiv om ændring af direktiv 2014/49/EU for så vidt angår omfanget af indskudsbeskyttelse, brug af indskudsgarantiordningers midler, grænseoverskridende samarbejde og gennemsigtighed[footnoteRef:11]10, [11: 10 Vedtagne tekster, P9_TA(2024)0328.] 

–	der henviser til betænkning af 23. april 2024 fra Økonomi- og Valutaudvalget om forslag til Europa-Parlamentets og Rådets forordning om ændring af forordning (EU) 806/2014 med henblik på oprettelsen af en europæisk indskudsforsikringsordning (EDIS),
–	der henviser til Kommissionens meddelelse med titlen "Opsparings- og investeringsunionen – En strategi til fremme af borgernes velstand og økonomisk konkurrenceevne i EU" (COM(2025)0124),
–	der henviser til de fem formænds rapport af 22. juni 2015 med titlen "Completing Europe's Economic and Monetary Union" (Gennemførelse af Europas Økonomiske og Monetære Union),
–	der henviser til Enrico Lettas rapport af 10. april 2024 med titlen "Much more than a Market – Speed, Security, Solidarity: Empowering the Single Market to deliver a sustainable future and prosperity for all EU Citizens" (Meget mere end et marked – hurtighed, sikkerhed og solidaritet – styrkelse af det indre marked for at skabe en bæredygtig fremtid og velstand for alle EU-borgere),
–	der henviser til Mario Draghis rapport af 9. september 2024 med titlen "The future of European competitiveness" (Fremtiden for den europæiske konkurrenceevne),
–	der henviser til Eurogruppens erklæring af 11. marts 2024 om fremtiden for kapitalmarkedsunionen og til Eurogruppens erklæring af 16. juni 2022 om bankunionens fremtid og Eurogruppens opfølgning derpå af 28. april 2023,
–	der henviser til Baselkomitéen for Banktilsyns ramme for offentliggørelse af oplysninger vedrørende bankers kryptoaktiveksponeringer og til de målrettede ændringer af komitéens tilsynsstandard for bankers kryptoaktiveksponeringer, der begge blev offentliggjort den 17. juli 2024,
–	der henviser til Baselkomitéen for Banktilsyns publikation af 25. april 2024 med titlen "Core Principles for effective banking supervision" (Hovedprincipper for effektivt banktilsyn),
–	der henviser til ECB's gennemgang af den finansielle stabilitet af 17. november 2025,
–	der henviser til ECB's lejlighedsskrift nr. 328 fra 2023 med titlen "The Road to Paris: stress testing the transition towards a net-zero economy" (Vejen til Paris: stresstest af omstillingen til en nulemissionsøkonomi),
–	der henviser til publikationen af 9. november 2015 fra Rådet for Finansiel Stabilitet med titlen "Principles on Loss-absorbing and Recapitalisation Capacity of G-SIBs (Principper for G-SIB'ers tabsabsorberings- og rekapitaliseringskapacitet i bankafvikling),
–	der henviser til rapporten af 10. oktober 2023 fra Rådet for Finansiel Stabilitet med titlen "2023 Bank Failures – Preliminary lessons learnt for resolution" (Banksammenbrud i 2023 – Foreløbige erfaringer med bankafvikling),
–	der henviser til tilsynsprioriteterne for den fælles tilsynsmekanisme (FTM) for 2025-2027,
–	der henviser til Afviklingsinstansens halvårlige rapport til Eurogruppen fra november 2025,
–	der henviser til resultatet af Den Europæiske Banktilsynsmyndigheds gennemsigtighedsgennemgang i EU fra 2025, der blev offentliggjort i december 2025,
–	der henviser til Den Europæiske Revisionsrets særberetning 12/2023 af 12. maj 2023 med titlen "EU's tilsyn med bankers kreditrisiko – ECB intensiverede sin indsats, men bør gøre mere for at øge sin sikkerhed for, at bankerne styrer og dækker deres kreditrisiko korrekt",
–	der henviser til erklæringerne fra Claudia Buch, formand for ECB's tilsynsråd, fremsat under høringerne gennemført af Europa-Parlamentets Økonomi- og Valutaudvalg den 27. marts 2025, den 15. juli 2025 og den 5. november 2025,
–	der henviser til erklæringerne fra Dominique Laboureix, formand for Afviklingsinstansen, fremsat under høringerne gennemført af Europa-Parlamentets Økonomi- og Valutaudvalg den 3. marts 2025, den 15. juli 2025 og den 5. november 2025,
–	der henviser til Den Europæiske Banktilsynsmyndigheds risikovurderingsrapporter fra juni 2025,
–	der henviser til sin beslutning af 14. marts 2019 om kønsbalance ved udnævnelser inden for EU's økonomiske og monetære anliggender[footnoteRef:12]11, [12: 11 EUT C 23 af 21.1.2021, s. 105.] 

–	der henviser til sin beslutning af 25. marts 2021 om styrkelse af euroens internationale rolle[footnoteRef:13]12, [13: 12 EUT C 494 af 8.12.2021, s. 118.] 

–	der henviser til forretningsordenens artikel 55,
–	der henviser til betænkning fra Økonomi- og Valutaudvalget (A10-0000/2025),
A.	der henviser til, at bankunionen har til formål at sikre bankstabilitet, undgå redningspakker finansieret af skatteyderne, styrke modstandsdygtigheden, muliggøre velordnet afvikling, mindske markedsfragmenteringen og øge konkurrenceevnen, grænseoverskridende aktiviteter og adgangen til finansiering, mens problemet med banker, som er "for store til at krakke", fortsat er uløst;
B.	der henviser til, at bankunionen, som består af FTM og den fælles afviklingsmekanisme (SRM), tilpasser tilsyn til krisestyring, men fortsat er ufuldstændig uden en fuldt gennemført EDIS;
C.	der henviser til, at EU straks bør gennemføre Basel III-standarderne fuldt ud;
D.	der henviser til, at klimaændringer, miljørisici og omstillingen til en lavemissionsøkonomi skal tages i betragtning ved vurderingen af bankers balancerisici;
E.	der henviser til, at en digital euro kan øge betalingseffektiviteten i EU, modstandsdygtigheden, den finansielle inklusion, innovationen, offentlighedens tillid og euroens internationale rolle;
F.	der henviser til, at EU's banker har haft et rekordstort overskud siden 2022 takket være den forsinkede gennemslagskraft af pengepolitiske stramninger; der henviser til, at flere medlemsstater har indført midlertidige afgifter for bankerne for at sikre et rimeligt bidrag og samtidig beskytte stabiliteten og den sociale samhørighed;
Generelle betragtninger 
1.	glæder sig over fremskridtene med FTM og SRM i løbet af det seneste årti; opfordrer til en fuldstændig og hurtig fuldførelse af bankunionen, herunder en fuldgyldig EDIS; understreger, at bankunionen skal understøtte et mere inklusivt og bæredygtigt finansielt system, der er i overensstemmelse med social samhørighed og den europæiske grønne pagt;
2.	opfordrer Kommissionen til at prioritere fuldførelsen af bankunionen og opsparings- og investeringsunionen; fremhæver, hvor vigtige de er for borgere, SMV'er og realøkonomien i kraft af at fremme bæredygtig velstand, kvalitetsjob og finansiel stabilitet; understreger behovet for en stærk solidaritetsbaseret ramme, der forhindrer bankstormløb;
3.	understreger den rolle, som banksektoren spiller i finansieringen af omstillingen til en kulstofneutral økonomi; opfordrer til stærkere tilsynsmæssige retningslinjer for at bringe de finansielle institutioner på linje med EU's klimamål;
4.	glæder sig over fremskridtene med den digitale euro og dens potentiale til at supplere kontanter og samtidig styrke EU's finansielle suverænitet og autonomi;
5.	beklager den vedvarende skæve kønsfordeling i finansielle institutioner, navnlig på ledelsesplan; understreger, at mangfoldig ledelse og bedre adgang til finansiering for virksomheder, der ledes af kvinder[footnoteRef:14]13, skaber bedre ledelse, innovation og økonomiske resultater; opfordrer finansielle institutioner, interessenter, Kommissionen og medlemsstaterne til at indføre effektive mangfoldighedsstrategier, overvåge kønsskævheder og integrere ligestilling mellem kønnene i tilsyns- og investeringsrammer for at sikre inklusiv adgang til kapital i hele EU; [14: 13 Det Europæiske Institut for Ligestilling mellem Mænd og Kvinder, Gender in entrepreneurship (Køn inden for iværksætteri), 2017, s. 5-6.] 

6.	bemærker, at EU-bankernes rentabilitet og modstandsdygtighed er blevet væsentligt forbedret efter de rentestigninger, som ECB har foretaget[footnoteRef:15]14; understreger, at dette kan understøtte væsentlige investeringer, og at institutioner, der modtager statsstøtte, skal underlægges strenge grænser for udbytte, aktietilbagekøb og variabel aflønning; [15: 14 M. Maneely/L. Ratnovski, Bank Profits and Bank Taxes in the EU (Bankoverskud og skat på banker), IMF, juli 2024.] 

7.	opfordrer Kommissionen til at udarbejde retningslinjer for et målrettet banksolidaritetsbidrag, der afspejler den seneste tids overskud, og som sikrer et rimeligt bidrag til de offentlige finanser og samtidig understøtter modstandsdygtighed og finansiel stabilitet;
8.	glæder sig over AMLA's rolle med hensyn til at styrke EU's bekæmpelse af hvidvask af penge og finansiering af terrorisme; opfordrer til en konsekvent gennemførelse, øget samarbejde, informationsudveksling og koordineret håndhævelse i hele EU;
9.	understreger, at solid, konsekvent og rettidig finansiel rapportering er afgørende for tilsyn og stabilitet; understreger, at forenkling ikke må svække standarderne for tilsyn, forbrugerbeskyttelse eller stabilitet; efterlyser en afbalanceret og mere integreret tilgang med en fælles dataordbog og et fælles register over anmodninger med henblik på at komme af med unødvendig kompleksitet og samtidig bevare en robust ramme for bankunionen;
10.	anerkender de institutionelle og lovgivningsmæssige fremskridt, der har styrket modstandsdygtigheden hos euroområdets banker; bemærker, at der fortsat er hindringer for, at det fulde potentiale i EU's indre marked for finansielle tjenesteydelser kan frigøres; opfordrer Kommissionen, medlemsstaterne og EU's organer til at følge ambitionerne op med konkrete skridt til at fuldføre opsparings- og investeringsunionen og det indre marked og fremme forenkling og konkurrenceevne;
Tilsyn 
11.	Bemærker, at FTM-bankernes samlede egentlige kernekapitalprocent nåede op på 16,12 % i andet kvartal af 2025 med en egenkapitalforrentning på 10,11 %, mens misligholdte lån faldt til 2,22 %, og fase 2-lån lå på 9,59 %[footnoteRef:16]15; understreger behovet for at overvåge kreditrisikoen og samtidig opretholde tilstrækkelig kapital og likviditet til at sikre banksektorens modstandsdygtighed; [16: 15 ECB, Supervisory banking statistics (Statistikker vedrørende banktilsyn) (andet kvartal 2025).] 

12.	understreger vigtigheden af en rettidig, fuldstændig og troværdig gennemførelse af Basel III-standarderne for at styrke modstandsdygtigheden og konkurrenceevnen; beklager afvigelserne og opfordrer Kommissionen til at revidere afgørelser om ækvivalens med jurisdiktioner, der ikke gennemfører disse standarder;
13.	beklager det stigende antal lukninger af bankfilialer, som påvirker sårbare og perifere samfund; understreger den rolle, som mindre banker spiller med hensyn til at sikre adgang til tjenesteydelser for husholdninger; bemærker med bekymring de AI-relaterede tab af arbejdspladser; understreger behovet for at sikre jobkvalitet, rimelige vilkår og lige adgang til banktjenester;
14.	anerkender de risici og muligheder, der knytter sig til kryptoaktiver; opfordrer til konsekvent tilsyn for at sikre, at innovation tjener offentligheden; opfordrer EU og de nationale myndigheder til at overvåge eksponeringer, imødegå spekulative risici, bekæmpe økonomisk kriminalitet og beskytte forbrugerne;
Bankafvikling 
15.	glæder sig over reformen af rammen for krisestyring og indskudsforsikring (CMDI-rammen), som har til formål at sikre en sammenhængende krisestyring og indskudsforsikring og derved styrke stabiliteten og beskytte opsparinger og skatteydere; understreger behovet for fleksibilitet for mindre banker og for, at myndighederne har effektive værktøjer til at sikre en modstandsdygtig og socialt ansvarlig bankunion;
16.	understreger, at aktionærer, kreditorer eller industrifinansierede mekanismer i tilfælde af bankkrak bør holdes ansvarlige først, og at offentlige midler kun bør anvendes som en sidste udvej, så der sikres finanspolitisk ansvarlighed, social retfærdighed og markedsdisciplin;
17.	minder om, at et tilstrækkeligt minimumskrav til kapitalgrundlag og nedskrivningsegnede passiver (MREL) er afgørende for en troværdig afviklingsramme og for at give myndighederne fleksibilitet til at anvende passende afviklingsstrategier i en krise;
18.	minder om, at banker skal fortsætte med at yde væsentlige tjenester efter afvikling; understreger behovet for en klar og forudsigelig ramme, der beskytter indskydere og støtter mindre kunder og SMV'er;
19.	glæder sig over Den Fælles Afviklingsfond som et fuldstændig gensidiggjort, industrifinansieret sikkerhedsnet; gentager sin opfordring til fuld ratificering af ændringen af traktaten om oprettelse af den europæiske stabilitetsmekanisme (ESM-traktaten) for at styrke troværdigheden, afviklingsmulighederne og euroområdets modstandsdygtighed;
Indskudsforsikring 
20.	bekræfter på ny sit stærke engagement i oprettelsen af en fuldt udbygget EDIS som bankunionens tredje og sidste væsentlige søjle;
21.	glæder sig over vedtagelsen af CMDI-pakken som et positivt skridt, der styrker de nationale indskudsgarantiordninger, øger tilliden til banksektoren og forbedrer de operationelle og retlige betingelser for at bevæge sig i retning af en fælles EU-beskyttelse af indskydere og skatteydere; minder om dette udvalgs holdning fra 2024 om EDIS; opfordrer på det kraftigste Rådet til at gøre fremskridt i forhandlingerne;
°
°	°
22.	pålægger sin formand at sende denne beslutning til Rådet, Kommissionen, Den Europæiske Centralbank, Den Fælles Afviklingsinstans og Den Europæiske Banktilsynsmyndighed.

